इमोशनल ट्रॉमा से गुजर रही अपनी दोस्त के लिए छोड़ दी थी शूटिंग
When shahrukh Khan Left shooting for Farah Khan who was going through an emotional trauma फिल्ममेकर फराह खान और शाहरुख खान क्लोज फ्रेंड्स हैं। दोनों साथ में कई फिल्मों में काम कर चुके हैं। फराह ने एक पुराने इंटरव्यू में बताया था कि जब वे इमोशनल ट्रॉमा से गुजर रही थीं तब शाहरुख उनके साथ थे।
फिल्ममेकर फराह खान और शाहरुख खान क्लोज फ्रेंड्स हैं। दोनों साथ में कई फिल्मों में काम कर चुके हैं। फराह ने एक पुराने इंटरव्यू में बताया था कि जब वे इमोशनल ट्रॉमा से गुजर रही थीं तब शाहरुख उनके साथ थे। फराह के एक कॉल पर शाहरुख फिल्म की शूटिंग छोड़कर उनके घर पहुंच गए थे। इतना ही नहीं, शाहरुख वहां एक घंटे तक रुके भी रहे ताकी फराह बेहतर महसूस कर सकें। फराह ने 2004 में शाहरुख की फिल्म ‘मैं हूं ना’ से ही बतौर डायरेक्टर डेब्यू किया था।
पापा ने शाहरुख को मेरा ख्याल रखने के लिए भेजा है
इस इंटरव्यू में फराह ने कहा था, ‘मेरे पापा गुजर गए पर उन्होंने शाहरुख को मेरा ख्याल रखने के लिए भेजा है। मैं वाकई शाहरुख का शुक्रिया अदा करना चाहती हूं क्योंकि उन्होंने मेरा बहुत ख्याल रखा है। मुझे आज भी याद है जब कई साल पहले मैं इमोशनल ट्रॉमा से गुजर रही थी तब शाहरुख ही मेरे साथ थे।’
लाइफ की सबसे बेस्ट थैरेपी थी
फराह ने आगे बताया, ‘मैं फाेन पर रो रही थी और आधे घंटे के अंदर ही शाहरुख मेरे दरवाजे पर खड़े थे। उन्होंने मेरे लिए अपनी शूटिंग छोड़ दी थी। वो पूरे एक घंटे तक मेरे साथ बैठे रहे और मुझसे बात की। यह मेरी लाइफ की सबसे बेस्ट थैरेपी थी।’
सितंबर में रिलीज होगी 'जवान'
शाहरुख और फराह का रिश्ता भी कई उतार-चढ़ाव से गुजरा है, खासतौर से तब जब सुपरस्टार की लड़ाई फराह के पति शिरीष कुंदर से हो गई थी। हालांकि, बाद में दोनों का पैच अप हुआ और फराह-शाहरुख आज भी एक दूसरे के करीबी हैं। वर्क फ्रंट की बात करें तो शाहरुख की फिल्म ‘जवान’ सितंबर में रिलीज होगी।